জর্জ স্টিফেনসন
জর্জ স্টিফেনসন (৯ জুন ১৭৮১ – ১২ আগস্ট ১৮৪৮) যুক্তরাজ্যে শিল্প বিপ্লবের সময়ে, ছিলেন একজন ব্রিটিশ সিভিল ইঞ্জিনিয়ার এবং মেকানিক্যাল ইঞ্জিনিয়ার এছাড়াও, তিনিই বিশ্বে প্রথম আন্তঃনগর রেলওয়ে লাইন তৈরি করেন। সেকারণে তাকে ফাদার অফ রেলওয়ে বলা হয়ে থাকে। যুক্তরাজ্যে ভিক্টোরীয় যুগে স্টিফেনসনকে শিল্পে প্রযুক্তির প্রয়োগ ও উন্নতির পথিকৃত হিসাবে গণ্য করা হয়। তার প্রবর্তিত ট্র্যাক গেজ, যা ৪ ফুট আট ইঞ্চি (বা ১,৪২২ মিলিমিটার) গেজকে কখনও কখনও স্টিফেনসন গেজ বলা হয়ে থাকে। ঊনিশ শতকে রেল পরিবহনে তথা শিল্প বিপ্লবে তার প্রযুক্তির আবিষ্কার ছিল সবচেয়ে গুরুত্বপূর্ণ সংযোজন। তার ও তার পুত্র রবার্ট স্টিফেনসন অ্যান্ড কোম্পানির তৈরি লোকোমোশন নং ১ ছিল ১৮২৫ খ্রিস্টাব্দে স্টকটন এবং ডার্লিংটন রেলপথে সাধারণ যাত্রী পরিবহণে প্রথম বাষ্পীয় লোকোমোটিভ। ১৯৩০ খ্রিস্টাব্দের ১৫ সেপ্টেম্বর চালু হওয়া লিভারপুল - ম্যানচেস্টার রেলপথ ছিল বিশ্বে প্রথম আন্তঃনগর রেল পরিষেবা।